A picture containing text, clipart

Description automatically generated

**ATVIRO KONKURSO SPECIALIOSIOS PIRKIMO SĄLYGOS**

**(TARPTAUTINIS PIRKIMAS)**

**Ekonomikos ir inovacijų ministerijos valdymo sričių GYNYBOS IR SAUGUMO PRAMONĖS vertinimo paslaugos**

[1. BENDROSIOS NUOSTATOS 2](#_Toc63076488)

[2. PIRKIMO OBJEKTAS 3](#_Toc63076489)

[3. TIEKĖJŲ PAŠALINIMO PAGRINDAI IR REIKALAUJAMA KVALIFIKACIJA 3](#_Toc63076490)

[4. reikalavimai pasiūlymų rengimui ir pateikimui 5](#_Toc63076491)

[5. PASIŪLYMŲ GALIOJIMAS IR PASIŪLYMŲ GALIOJIMO UŽTIKRINIMAS 5](#_Toc63076492)

[6. ELEKTRONINIS AUKCIONAS](#_Toc63076493) 5

[7. PASIŪLYMŲ VERTINIMAS 5](#_Toc63076494)

8. PIRKIMO SUTARTIES PASIRAŠYMAS IR SĄLYGOS...................................................................................... 6

# **Bendrosios nuostatos**

* 1. Viešoji įstaiga CPO LT (toliau – CPO LT arba perkančioji organizacija) vykdo viešąjį pirkimą atviro konkurso būdu (toliau – pirkimas). CPO LT kontaktinis asmuo – CPO LT kontaktinis asmuo – Strateginių pirkimų 2-osios grupės pirkimų specialistė Renata Stankevičienė, tel. +370 691 18981, el. p. [renata.stankeviciene@cpo.lt](mailto:renata.stankeviciene@cpo.lt).

1.2. CPO LT pirkimą atlieka kitai perkančiajai organizacijai Lietuvos Respublikos ekonomikos ir inovacijų ministerijai. Tais atvejais, kai CPO LT atlieka pirkimą kitai perkančiajai organizacija, pirkimo sąlygų nuostatose, susijusiose su sutarties sudarymu ir kainos priimtinumu, pirkimo tikslingumo ir pirkimo objekto naudojimo pagal paskirtį įvertinimu (pirkimo nutraukimo atveju), pirkimo objekto apžiūra, perkančiąja organizacija laikoma ta perkančioji organizacija (perkantysis subjektas), su kuria bus sudaryta sutartis. Sutartį pasirašys Lietuvos Respublikos ekonomikos ir inovacijų ministerija (kodas 188621919).

1.3. Pirkimas neatliekamas naudojantis centralizuotų pirkimų katalogu, nes tokių paslaugų nėra galimybės įsigyti CPO LT kataloge.

1.4. Perkančioji organizacija nerezervuoja teisės dalyvauti pirkime.

1.5. Stebėtojai dalyvauti Komisijos posėdžiuose nėra kviečiami.

1.6. Atliekamas žaliasis pirkimas pagal Lietuvos Respublikos aplinkos ministro 2011-06-28 įsakymu Nr. D1-508 patvirtintą „Aplinkos apsaugos kriterijų taikymo, vykdant žaliuosius pirkimus, tvarkos aprašą" (toliau – Tvarkos aprašas), kadangi vadovaujantis Tvarkos aprašo 4.4.3 papunkčiu, taikomi aplinkosauginiai reikalavimai. Aplinkos apsaugos kriterijai nustatyti Specialiųjų pirkimo sąlygų priedo „Sutarties projektas. Specialiosios sąlygos“ 13 skyriuje.

1.7. Skelbimas apie pirkimą paskelbtas Centrinėje viešųjų pirkimų informacinėje sistemoje (toliau – CVP IS) adresu (https://viesiejipirkimai.lt) ir Europos Sąjungos oficialiajame leidinyje. Pirkimo dokumentai, jų paaiškinimai, patikslinimai skelbiami CVP IS (https://viesiejipirkimai.lt). Išankstinis skelbimas apie pirkimą nebuvo paskelbtas.

1.8. Pirkime perkančioji organizacija nenumato skelbti pranešimo dėl savanoriško *ex ante* skaidrumo.

1.9. Pirkime neleidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas bus atmesti.

1.10. CPO LT, atlikdama šį pirkimą, netaiko pagreitintos pirkimo procedūros.

1.11. Bendrosios pirkimo sąlygos yra neatskiriama šių pirkimo sąlygų dalis. Prie specialiųjų pirkimo sąlygų pridedami šie priedai:

1.11.1. Terminai.

1.11.2. Techninė specifikacija.

1.11.3. Pasiūlymo forma: Pirmas (A dalis) ir Antras vokas (B dalis).

1.11.4. Tiekėjų pašalinimo pagrindai (dokumente „Kvalifikacijos ir kiti reikalavimai“).

1.11.5. Kvalifikacijos ir kiti reikalavimai.

1.11.6. Europos bendrasis viešųjų pirkimų dokumentas (EBVPD).

1.11.7. Kokybės kriterijai ir jų vertinimas.

1.11.8. Specialistų atitikties kokybės reikalavimams lentelė.

1.11.9. Tiekėjo siūlomų specialistų sąrašas.

1.11.10. Tiekėjo suteiktų paslaugų sąrašas.

1.11.11. Sutarties projektas.

1.11.12. Tiekėjo deklaracija dėl (ne)atitikties Reglamento nuostatoms juridiniam asmeniui.

1.11.13. Tiekėjo deklaracija dėl (ne)atitikties Reglamento nuostatoms fiziniam asmeniui.

1.11.14. Reikalavimai mobilizacijos, karo ar nepaprastosios padėties atveju.

1.11.15. VPĮ 45 str. 21 d. reikalavimų atitikties deklaracija.

1.12. Prieš paskelbiant apie pirkimą buvo vykdyta rinkos konsultacija. Rinkos konsultacijos dokumentai skelbiami CVP IS, adresu: https://viesiejipirkimai.lt/epps/pmc/viewPmc.do?resourceId=1988840. ***Rinkos konsultacijos dokumentai nėra laikomi sudėtine pirkimo sąlygų dalimi.*** Rinkos konsultacijos rezultatų apibendrinimų suvestinė paskelbta prie rinkos konsultacijos dokumentų.

# **2. Pirkimo objektas**

2.1. Perkančioji organizacija numato įsigyti ***Ekonomikos ir inovacijų ministerijos valdymo sričių gynybos ir saugumo pramonės vertinimo paslaugas.*** Reikalavimai pirkimo objektui nustatyti specialiųjų pirkimo sąlygų priede „Techninė specifikacija“.

2.2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų prieduose „Pasiūlymo forma“ ir „Techninė specifikacija“. Pirkimo objektas į dalis neskaidomas, nes pirkimo Techninėje specifikacijoje nurodyti paslaugų teikimo etapai ir galutiniai jų rezultatai yra itin glaudžiai susiję tarpusavyje (apimantys vertinimo tikslų ir uždavinių įgyvendinimą, tarpinę ir galutinę vertinimo ataskaitas, vertinimo rezultatų pristatymą tikslinėms grupėms) ir negali būti atsieti ir / ar parengti vienas atskirai nuo kito, dėl to būtų neefektyvu ir neracionalu skaidyti pirkimą į dalis. Kadangi tai būtinos paslaugos ir be jų negali būti pilnai įvykdytas projektas, itin svarbus operatyvus ir nuoseklus kiekvieno paslaugų etapo įvykdymas, o skaidymas dalimis gali prailginti laiką komunikacijai ir derinimui tarp atskiras dalis rengiančių šalių ir neužtikrinti tinkamo galutinio paslaugų suteikimo rezultato. Tik įsigyjant pilną paslaugų paketą gali būti užtikrintas projekto tikslų pasiekimas.

2.3. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai, turi būti laikoma, kad kiekviena tokia nuoroda yra pateikta su žodžiais „arba lygiavertis“.

2.4. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

2.5. **Pasiūlymo kaina turi būti ne didesnė nei specialiųjų pirkimo sąlygų priede „Techninė specifikacija“ nurodytas biudžetas (maksimali pirkimo vertė).**

2.6.Perkančioji organizacija nerengs susitikimo su tiekėjais dėl pirkimo sąlygų paaiškinimo.

2.7. Perkančioji organizacija nerengs objekto apžiūros.

# **3. Tiekėjų pašalinimo pagrindai ir reikalaujama kvalifikacija**

3.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų priede Tiekėjų pašalinimo pagrindai (dokumente „Kvalifikacijos ir kiti reikalavimai“). Kartu su pasiūlymu pateikiamas užpildytas Europos bendrasis viešųjų pirkimų dokumentas (EBVPD) (forma pateikiama specialiųjų pirkimo sąlygų priede).

3.2. Tiekėjas, dalyvaujantis pirkime, turi atitikti kvalifikacijos reikalavimus ir, jei taikoma, kokybės vadybos sistemos ir (arba) aplinkos apsaugos vadybos sistemos standartų reikalavimus, nurodytus specialiųjų pirkimo sąlygų priede „Kvalifikacijos ir kiti reikalavimai“. Kartu su pasiūlymu tiekėjas turi pateikti Europos bendrąjį viešųjų pirkimų dokumentą (EBVPD), kuriame jis deklaruoja, kad atitinka kvalifikacijos reikalavimus (forma pateikiama specialiųjų pirkimo sąlygų priede).

3.3. Dokumentų, patvirtinančių pašalinimo pagrindų nebuvimą (jei taikoma), kvalifikacijos reikalavimų ir, jei taikoma, kokybės vadybos sistemos ir (arba) aplinkos apsaugos vadybos sistemų standartų, nurodytų specialiųjų pirkimo sąlygų prieduose, atitikimą perkančioji organizacija reikalaus pateikti tik iš to tiekėjo, kurio pasiūlymas pagal pasiūlymų vertinimo rezultatus galės būti pripažintas laimėjusiu.

3.4. Pirkimui taikomos Reglamento nuostatos. **Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms,** kuri pateikta specialiųjų pirkimo sąlygų priede. Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti vieną ar kelis dokumentus, įrodančius deklaracijoje pateiktų duomenų teisingumą:

3.4.1. VĮ Registrų centro Juridinių asmenų dalyvių informacinės sistemos (JADIS) išrašą (juridiniams ir fiziniams asmenims, kurie turi daugiau kaip 50% akcijų / pajų / įnašų / investicinių vienetų / ir pan., nustatyti. Tikrinama visa daugiau kaip 50% nuosavybės grandinė: tiesioginės ir netiesioginės nuosavybės turėjimas juridiniame asmenyje);

3.4.2. fizinių asmenų, kurie turi juridinio asmens daugiau kaip 50% akcijų / pajų / įnašų / investicinių vienetų / ir pan., asmens tapatybę patvirtinančio dokumento (tapatybės kortelės ar paso) kopiją (arba VĮ Registrų centro naudos gavėjų posistemio (JANGIS) išrašą fizinio asmens pilietybei patvirtinti);

3.4.3. įmonių/ įmonių grupės kontroliuojančių asmenų organizacinę struktūrą (kurioje būtų nurodyti visi asmenys, turintys tiesioginę ir netiesioginę daugiau kaip 50% nuosavybę bei šių asmenų registracijos vieta (jei fiziniai asmenys - pilietybė);

3.4.4. kitus VPĮ 51 straipsnio 12 dalyje nurodytus duomenis, tiek, kiek (ir tada, kai) tai reikalinga perkančiajai organizacijai siekiant tinkamai įgyvendinti Reglamentu nustatytus draudimus;

3.4.5. atitinkamų valstybės narės ar trečiosios šalies dokumentus.

Europos Sąjungos Tarybai ar kitoms kompetentingoms institucijoms priėmus naujas ribojamąsias priemones, kurios gali būti tiesiogiai taikomos vykstančiame pirkime, perkančioji organizacija turi teisę paprašyti reikalingos informacijos dėl atitikimo.

3.5. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais.

3.6. Mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo, tiekėjo pasiūlymas atmetamas, jei tenkinamos sąlygos, nustatytos Viešųjų pirkimų įstatymo 45 str. 21 d., tokia apimtimi, kaip nurodyta specialiųjų pirkimo sąlygų priede „Reikalavimai mobilizacijos, karo ar nepaprastosios padėties atveju“. Perkančioji organizacija dėl atitikties VPĮ 45 straipsnio 21 dalies 1, 2, 3, 4 ,5 ir 6 punktų reikalavimams, prašo tiekėjo **kartu su pasiūlymu pateikti užpildytą VPĮ 45 str. 21 d. reikalavimų atitikties deklaraciją** (forma pateikiama specialiųjų pirkimo sąlygų priede).

3.7. Perkančiajai organizacijai kilus abejonių dėl tiekėjo VPĮ 45 str. 21 d. reikalavimų atitikties deklaracijoje nurodytos informacijos teisingumo, ji prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius, specialiųjų pirkimo sąlygų priede „Reikalavimai mobilizacijos, karo ar nepaprastosios padėties atveju“ nurodytus (vieną ar kelis) ar kitus perkančiajai organizacijai priimtinus dokumentus ir (ar) paaiškinimus. Tokių dokumentų ir (ar) paaiškinimų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą.

# **4. Reikalavimai pasiūlymų rengimui ir pateikimui**

4.1. Pasiūlymas pateikiamas dviejuose vokuose: pirmame voke pateikiami techniniai duomenys ir kiti žemiau nurodyti dokumentai. Antrame voke pateikiama pasiūlymo kaina. Pirmame voke tiekėjas negali pateikti jokios informacijos, iš kurios būtų galima nustatyti pasiūlymo kainą. Pasiūlymą sudaro pirmame ir antrame voke pateikti dokumentai:

4.1.1. **Pirmąjį voką sudaro** CVP IS pasiūlymo lango „Tinkamumo kriterijai“ ir „Techninis“ skiltyse prisegti dokumentai ir nurodyta informacija. Pirmame voke tiekėjas turi pateikti:

4.1.1.1. pasiūlymo formą (užpildytą specialiųjų pirkimo sąlygų priedą „Pasiūlymo forma: Pirmas vokas (A dalis)“;

4.1.1.2. dokumentus, perkančiosios organizacijos nurodytus specialiųjų pirkimo sąlygų priede „Pasiūlymo forma: Pirmas vokas (A dalis)“.

4.1.2. **Antrąjį voką sudaro** CVP IS pasiūlymo lango „Finansinis“ skiltyje prisegti dokumentai ir nurodyta informacija. Antrame voke tiekėjas turi pateikti pasiūlymo formą su pasiūlymo kaina (užpildytą specialiųjų pirkimo sąlygų priedą „Pasiūlymo forma: Antras vokas (B dalis)“.

4.2. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į lietuvių kalbą. Tokie pasiūlymo dokumentai kaip specialistų diplomai, sertifikatai ar kiti išsilavinimą ar įgytą kvalifikaciją patvirtinantys pažymėjimai, taip pat atitikimą techninei specifikacijai įrodantys dokumentai – gamintojo aprašymai, brošiūros ir pan., atitikimą kokybės vadybos sistemos ir (arba) aplinkos apsaugos vadybos sistemos standartų reikalavimams patvirtinantys sertifikatai, pažymos, informacija iš institucijų, registrų, informacinių sistemų apie užsienio tiekėją gali būti pateikiami ir anglų kalba (perkančiajai organizacijai, kilus neaiškumams dėl minėtų dokumentų, pateiktų anglų kalba, atitikties nustatytiems reikalavimams, pasilieka teisę prašyti dokumentų vertimo į lietuvių kalbą). Perkančiajai organizacijai turint įtarimų dėl pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.

4.3. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai gali būti išreikštos neribojant skaičių po kablelio kiekio.

4.4. Tiekėjų pasiūlymuose nurodytos kainos bus vertinamos ir lyginamos eurais su visais mokesčiais, įskaitant PVM.

# **5. Pasiūlymų galiojimas ir pasiūlymų galiojimo užtikrinimas**

5.1. Pasiūlymo galiojimo terminas nurodomas specialiųjų pirkimo sąlygų priede „Terminai“. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

5.2. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# **6. Elektroninis aukcionas**

6.1. Perkančioji organizacija pirkime netaikys elektroninio aukciono.

# **Pasiūlymų vertinimas**

7.1. Perkančioji organizacija ekonomiškai naudingiausią pasiūlymą išrenka pagal kainos ir kokybės santykį. Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kurią vertinami tiekėjo pateikti duomenys, pateikiama specialiųjų pirkimo sąlygų priede „Kokybės kriterijai ir jų vertinimas“.

7.2. Perkančioji organizacija atliks ekspertinį vertinimą pagal specialiųjų pirkimo sąlygų priede „Kokybės kriterijai ir jų vertinimas“ nustatytą ekspertinio vertinimo tvarką.

7.3. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.

# **8. Pirkimo sutarties pasirašymas ir sąlygos**

8.1. Ši pirkimo procedūra atliekama siekiant sudaryti pirkimo sutartį (toliau – sutartis) su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų pirkimo sąlygų priede „Sutarties projektas“.

\_\_\_\_\_\_\_\_\_