*Specialiųjų pirkimo sąlygų 2 priedas*

****

****

**EKONOMIKOS IR INOVACIJŲ MINISTERIJOS VALDYMO SRITIES GYNYBOS IR SAUGUMO PRAMONĖS PAŽANGOS VERTINIMO PASLAUGŲ PIRKIMO**

**TECHNINĖ SPECIFIKACIJA**

**I. VERTINIMO PAGRINDIMAS**

1. **Vertinimo poreikis.**

Ekonomikos ir inovacijų ministerija (toliau – Ministerija) įgyvendina valstybės politiką ekonomikos konkurencingumo ir valstybės informacinių išteklių srityse. 2022–2030 metų ekonomikos transformacijos ir konkurencingumo plėtros programa[[1]](#footnote-1) (toliau – Ekonomikos konkurencingumo plėtros programa) yra skirta Ministerijos nustatytoms funkcijoms atlikti.

Ekonomikos konkurencingumo plėtros programoje suplanuotos priemonės, kuriomis siekiama įgyvendinti 2021–2030 metų nacionalinio pažangos plano[[2]](#footnote-2) (toliau – NPP) 1 tikslo „Pereiti prie mokslo žiniomis, pažangiosiomis technologijomis, inovacijomis grįsto darnaus ekonomikos vystymosi ir didinti šalies tarptautinį konkurencingumą“ 1.5, 1.6 ir 1.11 uždavinius. Visi minėti NPP uždaviniai sudaro bendrą nenutrūkstamą grandinę, kurioje problemos ir jas veikiančios priežastys gali būti sprendžiamos tik kompleksiškai.

Pasikeitus valstybės ir visos Europos Sąjungos geopolitinei padėčiai ir identifikavus, kad gynybos ir saugumo pramonės vystymosi greitis Lietuvoje neatitinka kylančio grėsmės lygio, tapo itin svarbu turėti efektyviai veikiančią gynybos pramonę.

Esminiai Lietuvos gynybos ištekliai privalo būti užtikrinti ūkio subjektų, veikiančių Lietuvos teritorijoje, todėl siekiama sudaryti sąlygas skatinti inovacijas ir investicijas į gynybos ir saugumo pramonę, didinti gynybos ir saugumo pramonės konkurencingumą, lietuviškos kilmės produktų eksportą, užtikrinti glaudų mokslo įstaigų ir verslo bendradarbiavimą gynybos ir saugumo pramonės srityje. Tai sustiprintų Europos Sąjungos (toliau *–* ES) pramonės konkurencingumą, spręstų išaugusią gynybos ir saugumo sektoriaus produktų ir paslaugų paklausą, užtikrintų technologinę autonomiją ir inovacijų pajėgumų didinimą gynybos srityje. Atsižvelgiant į susidariusią geopolitinę situaciją, 2024 m. gegužės 16 d. priimtas Lietuvos Respublikos gynybos ir saugumo pramonės įstatymas, kuriame nustatyta, kad už gynybos ir saugumo pramonės politikos formavimą, jos įgyvendinimą, organizavimą ir koordinavimą yra atsakingos Krašto apsaugos ministerija ir Ekonomikos ir inovacijų ministerija.

Lietuvos įmonėms svarbu integruotis į gynybos ir saugumo produkcijos ir tiekimo grandines, pačioms pradėti tiekti aukštos pridėtinės vertės produktus, vykdyti verslo sektoriui aktualių mokslinių tyrimų ir eksperimentinės plėtros ir prototipų kūrimo veiklas.

Aukščiau išvardytos priežastys skatina ieškoti finansavimo galimybių inovacijomis grįstiems gynybos pramonės sprendimams, kurie galėtų sustiprinti šalies gynybinius pajėgumus ir padidinti pačios valstybės galimybes tinkamai reaguoti į galimus karinius konfliktus.

ĮgyvendinantNPP 1 tikslo „Pereiti prie mokslo žiniomis, pažangiosiomis technologijomis, inovacijomis grįsto darnaus ekonomikos vystymosi ir didinti šalies tarptautinį konkurencingumą“ **1.5 uždavinį „**Skatinti pažangiųjų technologijų ir inovacijų kūrimą, diegimą ir sklaidą“, svarbiausios veiklos vykdomos įgyvendinant Ekonomikos konkurencingumo plėtros programoje numatytaspažangos priemones***05-001-01-05-05 Skatinti įmones skaitmenizuotis*** ir ***05-001-01-05-07 „Sukurti nuoseklią inovacinės veiklos skatinimo sistemą,*** įgyvendinant **1.6 uždavinį** „Pritraukti tiesiogines užsienio ir vietines investicijas“svarbiausios veiklos vykdomos įgyvendinant pažangos priemonę ***05-001-01-06-03 Gerinti konkurencinę investicijų pritraukimo aplinką*** irįgyvendinant **1.11 uždavinį** „Skatinti prekių ir paslaugų eksportą“svarbiausios veiklos vykdomos įgyvendinant pažangos priemonę ***05-001-01-11-04 Įgyvendinti eksporto konkurencingumo augimą skatinančias priemones*** (toliau – Pažangos priemonės)*.*

Ministerija perka gynybos ir saugumo pramonės srities vertinimo pagal Ekonomikos ir inovacijų ministerijai pavestas valdymo sritis(toliau – Vertinimas) paslaugas, kurio metu norima įvertinti dvejopo naudojimo technologijų, gynybos ir saugumo pramonės technologijų ir (ar) produktų finansavimo mąstą iš 2021*–*2027 m. Europos Sąjungos fondų investicijų programos lėšų, gauti rekomendacijas dėl esamų finansuojamų veiklų tobulinimo ir siūlymus naujam 2028*–*2034 m. Europos Sąjungos fondų investicijų laikotarpiui.

Svarbu įvertinti, ar 2021*–*2027 m. Europos Sąjungos fondų investicijų programos 1 prioriteto „Konkurencingesnė ir pažangesnė Europa“ ir 10 prioriteto„Europos strateginių technologijų platforma (STEP)“ lėšomis finansuojamos veiklos yra tinkamos, efektyvios, rezultatyvios pažangos priemonių problemų ir jų priežasčių šalinimui, suderinamos su kitomis panašiomis veiklomis, finansuojamomis iš kitų finansavimo šaltinių ir sprendžia dviejų NUTS2 regionų (Vidurio ir vakarų Lietuvos regionas (VVL) bei Sostinės regionas (SR)) socialinių-ekonominių skirtumų mažinimą problematiką.

1. **Teisinis vertinimo pagrindas.**

2.1. 2021 m. birželio 24 d. Europos Parlamento ir Tarybos reglamento Nr. 2021/1060, kuriuo nustatomos Europos regioninės plėtros fondo, „Europos socialinio fondo+“, Sanglaudos fondo, Teisingos pertvarkos fondo ir Europos jūros reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės, įtvirtintos bendrosios nuostatos dėl vertinimo 2021–2027 m. laikotarpyje ir nustatyta valstybių narių ir Europos Komisijos atsakomybė vertinimo srityje.

2.2. Strateginio valdymo metodikos (toliau – Metodika), patvirtintos Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Strateginio valdymo metodikos patvirtinimo“, 245.1 papunktis, nustatantis, kad kiekvienas nacionalinės plėtros programos valdytojas privalo ne mažiau kaip vieną kartą per nacionalinės plėtros programos įgyvendinimo laikotarpį atlikti savo pasirinktų pažangos priemonių, pažangos uždavinių, visos nacionalinės plėtros programos ar jos dalies vertinimą. Vadovaujantis Metodikos 241 punktu, atsižvelgiant į vertinimų ataskaitose pateiktus vertinimų rezultatus, gali būti peržiūrimi planavimo dokumentai ir (arba) inicijuojamas jų keitimas, tobulinamas veiklų įgyvendinimas.

2.3. 2024–2027 metų vertinimo plano, patvirtinto 2024 m. liepos 30 d. Lietuvos Respublikos finansų ministro įsakymu Nr. 1K-259  „Dėl finansų ministro 2021 m. birželio 28 d. įsakymo Nr. 1K-227 „Dėl strateginio valdymo metodikos taikymo“ pakeitimo“, 3 punktas, kuriame yra numatytas „Ekonomikos ir inovacijų ministerijos valdymo sričių gynybos ir saugumo pramonės vertinimas“.

**II. VERTINIMO TIKSLAS, UŽDAVINIAI, REZULTATAI IR TIKSLINĖ GRUPĖ**

1. **Vertinimo tikslas** – įvertinti dvejopo naudojimo technologijų, gynybos ir saugumo pramonės technologijų ir (ar) produktų finansavimo mąstą iš 2021–2027 m. Europos Sąjungos fondų investicijų programos lėšų ir gauti rekomendacijas dėl esamų finansuojamų veiklų tobulinimo ir siūlymus naujam 2028–2034 m. Europos Sąjungos fondų investicijų laikotarpiui.

**4. Vertinimo uždaviniai:**

4.1. Įvertinti ar įgyvendinant Pažangos priemones gynybos ir saugumo pramonės vystymąsi skatinančios veiklos ir jų projektai, atskirai išskiriant dvejopo naudojimo technologijų kūrimą, gamybą, komercializavimą, eksporto skatinimą, buvo finansuojamos 2021*–*2027 m. Europos Sąjungos fondų investicijų programos 1 prioriteto „**Konkurencingesnė ir pažangesnė Europa“** ir 10 prioriteto **„Europos strateginių technologijų platforma (STEP)“** lėšomis.

4.2. Įvertinti ar įgyvendinant Pažangos priemones gynybos irsaugumo pramonės vystymąsi skatinančios veiklos ir jų projektai, atskirai išskiriant dvejopo naudojimo technologijų kūrimą, gamybą, komercializavimą, eksporto skatinimą, buvo finansuojamos iš kitų finansavimo šaltinių   
(Ekonomikos gaivinimo ir atsparumo didinimo priemonės (toliau *–* EGADP), valstybės biudžeto).

4.3. Įvertinti Lietuvos gynybos ir saugumo sektoriaus įmonių dalyvavimą Europos Komisijos tiesiogiai valdomose programose („Europos Horizontas“ ir Europos gynybos fondas), Šiaurės Atlanto sutarties organizacijos (toliau – NATO) inovacijų fondo priemonėse, NATO gynybos inovacijų akceleratorius (DIANA) (toliau – NATO DIANA), UAB ILTE Gynybos investicijų fondo priemonėse, susijusiose su gynybos ir saugumo sritimi.

4.4. Pateikti siūlymus dėl Pažangos priemonių (Lietuvos 2021–2027 m. ES fondų investicijos, bendrojo finansavimo ir privačių šaltinių lėšos, EGADP lėšos (ES lėšos), valstybės biudžeto lėšos, skirtos ES fondų lėšomis netinkamam finansuoti pridėtinės vertės mokesčiui (toliau *–* PVM) apmokėti) veiklų ir Europos Komisijos tiesiogiai valdomų programų („Europos Horizontas“ ir Europos gynybos fondas), NATO inovacijų fondo priemonių, NATO DIANA, UAB ILTE Gynybos investicijų fondo priemonių, susijusių su gynybos ir saugumo sritimi, tarpusavio suderinamumo ir papildomumo.

4.5. Parengti rekomendacijas ir siūlymus dėl dvejopo naudojimo technologijų, gynybos ir saugumo pramonės veiklų, remiantis Europos Komisijos konkurencingumo kompasu Europos Sąjungai, kurios geriausiai atlieptų visomis Pažangos priemonėmis siekiamus pokyčius, ir kurios galėtų būti finansuojamos naujo 2028*–*2034 m. Europos Sąjungos fondų investavimo laikotarpio lėšomis.

4.6. Pateikti pasiūlymus dėl dvejopo naudojimo technologijų, gynybos ir saugumo pramonės Pažangos priemonių ir tęstinių priemonių veiklų finansavimo formų (dotacijų ir (ar) finansinių priemonių) taikymo galimybių suderinamumo su Europos Komisijos programomis („Europos Horizontas“ ir Europos gynybos fondas), NATO inovacijų fondu, NATO DIANA, UAB ILTE Gynybos investicijų fondu. Pateikti pasiūlymus dėl priemonių finansavimo formų taikymo galimybių, suderinamumo su kitomis Europos Komisijos programomis („Europos Horizontas“ ir Europos gynybos fondas), galimų projektų vykdymu su partneriais iš kitų šalių.

**5. Vertinimo rezultatai.** Siekdamas Vertinimo tikslo ir įgyvendindamas Vertinimo uždavinius Paslaugų teikėjas turi:

5.1. Parengti Vertinimo ataskaitą, pagal šios techninės specifikacijos 4.1– 4.6 papunkčiuose nurodytus Vertinimo uždavinius;

5.2. Parengti galutinės Vertinimo ataskaitos santrauką lietuvių ir anglų kalbomis;

5.3. Parengti galutinės Vertinimo ataskaitos pristatymo medžiagą lietuvių ir anglų kalbomis;

5.4. Surengti vieną viešą Vertinimo rezultatų pristatymą (toliau – pristatymas) pagal šios techninės specifikacijos 17 punkte nustatytus reikalavimus. Visos su pristatymo organizavimu susijusios išlaidos turės būti apmokamos Paslaugų teikėjo.

**6.** **Tikslinė grupė.**

Galutinę Vertinimo ataskaitą, jos išvadas ir pateiktas rekomendacijas naudos už ES fondų, nacionalinių lėšų planavimą, administravimą ir panaudojimą atsakingų institucijų atstovai ir kitos suinteresuotos institucijos ar asmenys.

**III. VERTINIMO OBJEKTAS IR APIMTIS**

**7. Vertinimo objektas –** Pažangos priemonių veiklos, finansuojamos iš 2021*–*2027 m. Europos Sąjungos fondų investicijų programos lėšų ir finansuotinos naujo 2028–2034 m. Europos Sąjungos fondų investicijų finansinio periodo lėšų.

**8. Vertinimo metodika*.***

8.1. Vertinimui turi būti taikomas kaitos teorija grįsto vertinimo požiūris. Pagrindiniai duomenų rinkimo ir analizės metodai: antrinių šaltinių (stebėsenos duomenų, teisės aktų ir dokumentų) analizė, interviu, apklausos, atvejo studijos, fokusuotos grupinės diskusijos, intervencijų logikos ir priežasčių bei pasekmių analizė, prisidėjimo analizė ir kiti šio vertinimo tikslui pasiekti ir uždaviniams įgyvendinti reikalingi metodai.

8.2. Vertinimui atlikti turi būti naudojami viešai prieinami antriniai šaltiniai ir vertintojų surinkti duomenys, taikant įvairius duomenų rinkimo būdus, taip pat turimus duomenis pateiks ES struktūrinius fondus administruojančios institucijos ir UAB ILTE.

8.3. Paslaugų teikėjas techniniame pasiūlyme turi aprašyti, kaip bus organizuotas siūlymų/ įžvalgų ir rekomendacijų („daryk tai“) aptarimas su institucijomis, pagal kompetenciją atsakingomis už jų įgyvendinimą.

**9. Vertinimo klausimai.** Pagrindiniai Vertinimo klausimai, į kuriuos turės atsakyti Paslaugų teikėjas:

|  |  |
| --- | --- |
| **Vertinimo uždaviniai** | **Vertinimo klausimai** |
| 9.1. Įvertinti ar įgyvendinant Pažangos priemones gynybos ir saugumo pramonės vystymąsi skatinančios veiklos ir jų projektai, atskirai išskiriant dvejopo naudojimo technologijų kūrimą, gamybą, komercializavimą, eksporto skatinimą, buvo finansuojamos 2021*–*2027 m. Europos Sąjungos fondų Investicijų programos 1 prioriteto „**Konkurencingesnė ir pažangesnė Europa“** ir 10 prioriteto **„Europos strateginių technologijų platforma (STEP)“** lėšomis. | 9.1.1. Kokios Pažangos priemonės, gynybos ir saugumo pramonės vystymąsi skatinančios veiklos ir jų projektai, atskirai išskiriant dvejopo naudojimo technologijų kūrimą, gamybą, komercializavimą, eksporto skatinimą buvo finansuotos 2021*–*2027 m. Europos Sąjungos fondų investicijų programos 1 prioriteto „Konkurencingesnė ir pažangesnė Europa“ ir 10 prioriteto **„Europos strateginių technologijų platforma (STEP)“** lėšomis?  9.1.2. Koks yra Pažangos priemonėse nurodytų tikslų ir rezultatų pasiekimo laipsnis?  9.1.3. Ar pasirinktos tinkamos Pažangos priemonės gynybos ir saugumo pramonės vystymąsi skatinančios veiklos ir jų projektai, atskirai išskiriant dvejopo naudojimo technologijų kūrimą, gamybą, komercializavimą, eksporto skatinimą ir jų būdai tikslui pasiekti? Jeigu ne, ką reikėtų tobulinti ar keisti pasirinktą kryptį tikslui pasiekti?  9.1.4. Kokias Pažangos priemonių problemas sprendė?  9.1.5. Jeigu tokių projektų finansuota nebuvo, nustatyti kokios veiklos galėtų būti finansuojamos, kad spręstų identifikuotas problemas, susijusias su šiandienos iššūkiais. |
| 9.2. Įvertinti ar įgyvendinant Pažangos priemones gynybos ir saugumo pramonės vystymąsi skatinančios veiklos ir jų projektai, atskirai išskiriant dvejopo naudojimo technologijų kūrimą, gamybą, komercializavimą, eksporto skatinimą, buvo finansuojamos iš kitų finansavimo šaltinių (EGADP, valstybės biudžeto). | 9.2.1. Kokios Pažangos priemonės gynybos ir saugumo pramonės vystymąsi skatinančios veiklos ir jų projektai, atskirai išskiriant dvejopo naudojimo technologijų kūrimą, gamybą, komercializavimą, eksporto skatinimą buvo finansuojamos iš kitų finansavimo šaltinių (EGADP, valstybės biudžeto) lėšomis?  9.2.2. Kokias Pažangos priemonių problemas sprendė?  9.2.3. Jeigu tokių projektų finansuota nebuvo, nustatyti kokie projektai galėtų būti finansuojami, kad spręstų identifikuotas problemas, susijusias su šiandienos iššūkiais?  9.2.4. Koks yra Pažangos priemonėse nurodytų tikslų ir rezultatų pasiekimo laipsnis?  9.2.5. Kas lėmė tokį tikslų pasiekimo laipsnį (sėkmės veiksniai ir probleminės sritys)?  9.2.6. Kokia tikimybė, kad tikslai bus pasiekti?  9.2.7. Kokie yra sėkmės ir rizikos veiksniai (vidiniai ir išoriniai)? |
| 9.3. Įvertinti Lietuvos gynybos ir saugumo sektoriaus įmonių dalyvavimą Europos Komisijos tiesiogiai valdomose programose („Europos Horizontas“ ir Europos gynybos fondas), NATO inovacijų fondo priemonėse, NATO DIANA, UAB ILTE Gynybos investicijų fondo priemonėse, susijusiose su dvejopo naudojimo technologijų, gynybos ir saugumo sritimi. | 9.3.1. Kiek Lietuvos gynybos ir saugumo sektoriaus įmonių dalyvavo Europos Komisijos tiesiogiai valdomose programose („Europos Horizontas“ ir Europos gynybos fondas), NATO inovacijų fondo priemonėse, NATO DIANA, bei UAB ILTE Gynybos investicijų fondo priemonėse, susijusiose su dvejopo naudojimo technologijų, gynybos ir saugumo sritimi?  9.3.2. Kokios veiklos dominavo?  9.3.3. Kas paskatintų aktyvesnį gynybos ir saugumo sektoriaus įmonių dalyvavimą aukščiau išvardytose programose, NATO inovacijų fondo priemonėse, NATO DIANA bei UAB ILTE Gynybos investicijų fondo priemonėse, susijusiose su dvejopo naudojimo technologijų, gynybos ir saugumo sritimi? |
| 9.4. Pateikti siūlymus dėl Pažangos priemonių (Lietuvos 2021–2027 m. ES struktūrinių fondų investicijos, bendrojo finansavimo ir privačių šaltinių lėšos, EGADP (ES lėšos), Valstybės biudžeto lėšos, skirtos ES fondų lėšomis netinkamam finansuoti PVM apmokėti) veiklų ir Europos Komisijos tiesiogiai valdomų programų („Europos Horizontas“ ir Europos gynybos fondas), NATO inovacijų fondo priemonių, NATO DIANA, UAB ILTE Gynybos investicijų fondo priemonių, susijusių su gynybos ir saugumo sritimi, tarpusavio suderinamumo ir papildomumo. | 9.4.1. Kaip Pažangos priemonių veiklos dera su Europos Komisijos tiesiogiai valdomų programų („Europos Horizontas“ ir Europos gynybos fondas), NATO inovacijų fondo priemonių, NATO DIANA, UAB ILTE Gynybos investicijų fondo priemonių veiklomis?  9.4.2. Ar jos papildo kitas veiklas, ar jų nedubliuoja?  9.4.3. Ar Pažangos priemonėse ir Europos Komisijos tiesiogiai valdomose programose („Europos Horizontas“ ir Europos gynybos fondas), NATO inovacijų fondo priemonių, NATO DIANA, UAB ILTE Gynybos investicijų fondo priemonių nurodytos veiklos yra suderintos tarpusavyje? |
| 9.5. Parengti rekomendacijas ir siūlymus dėl dvejopo naudojimo technologijų, gynybos ir saugumo pramonės veiklų, remiantis Europos Komisijos konkurencingumo kompasu Europos Sąjungai, kurios geriausiai atlieptų visomis Pažangos priemonėmis siekiamus pokyčius ir, kurios galėtų būti finansuojamos naujo 2028–2034 m. Europos Sąjungos fondų investavimo laikotarpio lėšomis. | 9.5.1. Ar ir kokiu lygiu investuoti 2021*–*2027 m. Europos Sąjungos fondų investicijų programos ištekliai yra proporcingi pasiektiems rezultatams?  9.5.2. Ar su tomis pačiomis dvejopo naudojimo technologijų, gynybos ir saugumo pramonės veiklomis buvo galima pasiekti geresnių rezultatų 2021*–*2027 m. Europos Sąjungos fondų investavimo laikotarpiu?  9.5.3. Ar remiantis Europos Komisijos konkurencingumo kompasu Europos Sąjungai, tos pačios veiklos galėtų būti finansuojamos ir naujuoju 2028*–*2034 m. Europos Sąjungos fondų investavimo laikotarpio lėšomis?  9.5.4. Ar per 2021*–*2027 m. Europos Sąjungos fondų investavimo laikotarpį vykusios dvejopo naudojimo technologijų, gynybos ir saugumo pramonės veiklos įgyvendintos ekonomiškai naudojant išteklius?  9.5.5. Remiantis Europos Komisijos konkurencingumo kompasu Europos Sąjungai, ko reikėtų imtis, kad naujuoju 2028*–*2034 m. Europos Sąjungos fondų investavimo laikotarpiu įgyvendinant veiklas, rezultatai būtų pasiekti ekonomiškai naudojant išteklius?  9.5.6. Ar 2021*–*2027 m. Europos Sąjungos fondų investavimo laikotarpiu pasirinktos dvejopo naudojimo technologijų, gynybos ir saugumo pramonės veiklos ir joms skirtos įgyvendinti lėšos tinkamos, kad būtų pasiekti nustatyti tikslai ir įvykdyti uždaviniai?  9.5.7. Remiantis Europos Komisijos konkurencingumo kompasu Europos Sąjungai, kokios 2028*–*2034 m. Europos Sąjungos fondų investavimo laikotarpiu turėtų būti pasirinktos dvejopo naudojimo technologijų, gynybos ir saugumo pramonės veiklos, kad būtų pasiekti nustatyti tikslai ir įvykdyti uždaviniai? |
| 9.6. Pateikti pasiūlymus dėl dvejopo naudojimo technologijų, gynybos ir saugumo pramonės Pažangos priemonių ir tęstinių priemonių veiklų finansavimo formų (dotacijų ir/ar finansinių priemonių) taikymo galimybių suderinamumo su Europos Komisijos programomis („Europos Horizontas“ ir Europos gynybos fondas), NATO inovacijų fondu, NATO DIANA, UAB ILTE Gynybos investicijų fondu. Pateikti pasiūlymus dėl priemonių finansavimo formų taikymo galimybių, suderinamumo su kitomis Europos Komisijos programomis („Europos Horizontas“ ir Europos gynybos fondas), galimų projektų vykdymu su partneriais iš kitų šalių. | 9.6.1. Kaip dvejopo naudojimo technologijų, gynybos ir saugumo pramonės Pažangos priemonių ir tęstinių priemonių veiklų finansavimo formos (dotacijos ir/ar finansinės priemonės) prisideda prie kitų Europos Komisijos programų („Europos Horizontas“ ir Europos gynybos fondas), NATO inovacijų fondo, NATO DIANA, UAB ILTE Gynybos investicijų fondo?  9.6.2. Ar dvejopo naudojimo technologijų, gynybos ir saugumo pramonės veiklų finansavimo formos (dotacijos ir/ar finansinės priemonės) papildo kitas Europos Komisijos programas („Europos Horizontas“ ir Europos gynybos fondas), jų nedubliuoja?  9.6.3. Ar Pažangos priemonėse ir Europos Komisijos tiesiogiai valdomose programose („Europos Horizontas“ ir Europos gynybos fondas) nurodytos dvejopo naudojimo technologijų, gynybos ir saugumo pramonės veiklų finansavimo formos (dotacijos ir/ar finansinės priemonės) yra suderintos tarpusavyje?  9.6.4. Kokios prielaidos bendradarbiavimo veikloms su kitomis šalimis, tokiomis kaip Vokietija, Prancūzija, Izraelis, Švedija dvejopo naudojimo technologijų, gynybos ir saugumo pramonės srityje?  9.6.5. Pateikti užsienio valstybių (Vokietija, Prancūzija, Izraelis ar Skandinavijos šalys) gerosios patirties pavyzdžių analizę. Ar būtų galimybė tokius projektus (jei taip, pateikti konkrečius siūlymus) finansuoti iš ES fondų investicijų lėšų? *Kiekviena šalis turėtų būti nagrinėjama specifiniu kontekstu: Vokietija – skaitmeninių inovacijų ir gynybos technologijų centrų modelio aspektu, Prancūzija – Gynybos inovacijų agentūros (AID) veikla ir iniciatyvomis, Izraelis – startuolių ir prototipų kūrimo programų taikymu gynybos sektoriuje (pvz., INNOFENSE, Cyber Incubators, EISP, Defense Export Growth Program), o Skandinavijos šalys – bendradarbiavimu su Suomija ir Švedija kibernetinės gynybos ir dronų technologijų srityse.* |

9.3. Apibendrinęs Vertinimo metu surinktus duomenis ir atsakęs į visus Vertinimo klausimus, paslaugų teikėjas galutinėje Vertinimo ataskaitoje turės parengti konkrečias išvadas bei pateikti siūlymus/įžvalgas ir rekomendacijas („daryk tai“) pagal šios techninės specifikacijos 4.1–4.6 papunkčiuose nurodytus Vertinimo uždavinius.

9.4. Vertinimo išvados turi būti išsamios, nuoseklios, aiškios ir pagrįstos atliktos analizės rezultatais (identifikuojamos galutinės Vertinimo ataskaitos tekste).

9.5. Rekomendacijos turi atitikti pripažintus kokybės standartus, t. y. būti aiškios, pagrįstos, įgyvendinamos, veiksmingos ir pateiktos laiku su galutine Vertinimo ataskaita.

9.6. Siūlymuose/įžvalgose ir rekomendacijose turi būti nurodytos institucijos, atsakingos už jų įgyvendinimą.

9.7. Galutinės Vertinimo ataskaitos prieduose turi būti pateikta naudotų Vertinimo metodų taikymą pagrindžianti informacija.

9.8. Paslaugų teikėjas įsipareigoja perduoti visas autoriaus turtines teises į Paslaugų teikėjo (įskaitant jo subteikėjų) sukurtus ir šios techninės specifikacijos 5 punkte nurodytus Vertinimo rezultatus nuo Paslaugų perdavimo-priėmimo akto pasirašymo momento, neapsiribojant kurios nors valstybės teritorija. Paslaugų teikėjas neturi teisės skelbti ar kitaip viešai platinti Ministerijai perduotų Vertinimo rezultatų be išankstinio rašytinio Ministerijos sutikimo.

**IV. KITA INFORMACIJA**

**10. Maksimali pirkimo vertė –** 33 057,85 Eur (trisdešimt trys tūkstančiai penkiasdešimt septyni eurai 85 ct) be PVM,40 000,00 Eur (keturiasdešimt tūkstančių eurų) su PVM iš Techninės paramos lėšų.

**11. Vertinimo trukmė –** Paslaugos turi būti suteiktos per 7 mėnesius nuo pirkimo sutarties įsigaliojimo.

**12. Vertinimo proceso pažangos kontrolė:**

12.1. Siekiant užtikrinti Vertinimo proceso kontrolę ir pažangą, Paslaugų teikėjas turi parengti šias ataskaitas:

12.1.1. Ne vėliau kaip per 1 mėnesį nuo Paslaugų pirkimo sutarties įsigaliojimo dienos – **įvadinę Vertinimo ataskaitą**, kurioje turi būti:

12.1.1.1. nurodytos priemonės, reikalingos šios techninės specifikacijos 8 punkte nurodytiems metodams įgyvendinti (klausimynai, respondentų sąrašas, apklausos tvarkaraštis ir kt.);

12.1.1.2. atlikta pirminių ir antrinių Vertinimo šaltinių ir ne mažiau kaip 2 anksčiau šia tematika Lietuvoje ir ES atliktų vertinimų apžvalga;

12.1.1.3. atlikta šios techninės specifikacijos 9 punkte nurodytų Vertinimo klausimų pirminė analizė (išskyrimas į detalesnius ir (ar) patikslinančius klausimus, nurodant kokiais duomenų rinkimo ir analizės metodais bus į juos atsakoma, kokie naudojami šaltiniai ir kokių rezultatų, išnagrinėjus atitinkamą klausimą, tikimasi gauti);

12.1.1.4. struktūruotai ir nuosekliai nurodyti vertinimo etapai, pateikti pagrįsti paaiškinimai, kuriame etape kiekvienas vertinimo metodas bus taikomas, kokios veiklos bus vykdomos ir kokie kiekvieno etapo rezultatai;

12.1.1.5. pateiktas darbo planas, kuriame nuosekliai išdėstytos veiklos, nurodant jų tarpinių ir galutinių rezultatų pateikimo vertinimo užsakovui terminus;

12.1.1.6. įvadinės Vertinimo ataskaitos apimtis – iki 30 puslapių be priedų (tekste gali būti iki 15 procentų paveikslų, schemų ar lentelių);

12.1.2. Ne vėliau kaip per 4 mėnesius nuo Paslaugų pirkimo sutarties įsigaliojimo dienos – **tarpinę Vertinimo ataskaitą**, kurioje turi būti:

12.1.2.1. atlikta Vertinimo analizė pagal visus šios techninės specifikacijos 9 punkte nurodytus Vertinimo klausimus;

12.1.2.2. pateikti atsakymai į šios techninės specifikacijos 9 punkte nurodytus Vertinimo klausimus;

12.1.2.3. pateiktos preliminarios išvados pagal visus 9.5 punkte nurodytus Vertinimo klausimus;

12.1.2.4. tarpinės Vertinimo ataskaitos apimtis – iki 50 puslapių be priedų (tekste gali būti iki 10 procentų paveikslų, schemų ar lentelių);

12.1.3. Ne vėliau kaip per 6 mėnesių nuo Paslaugų pirkimo sutarties įsigaliojimo dienos – **galutinę Vertinimo ataskaitą**, kurioje turi būti:

31.3.1. vertinimo ataskaitos pavadinimas;

31.3.2. data;

31.3.3. įvadas, kuriame pateikiama informacija apie vertinimo svarbą, vertinimo objektą, vertinimo ataskaitos struktūrą, vertinimo užsakovą, vykdytoją;

31.3.4. vertinimo tikslas ir uždaviniai;

31.3.5. vertinimo metodai;

31.3.7. vertinimo rekomendacijos, parengtos pagal Vertinimo metodinių gairių (toliau – Gairės) 5 priede nustatytą formą;12.1.3.1. pateikti atsakymai į šios techninės specifikacijos 9 punkte nurodytus Vertinimo klausimus su pagrįstomis išvadomis ir rekomendacijomis, pateiktas Vertinimo metu naudotos literatūros sąrašas, galutinės Vertinimo ataskaitos priedai, kuriuose turi būti pateikiama papildoma, informacija (pvz., lentelės, paveikslai, schemos ir pan.). Galutinės Vertinimo ataskaitos apimtis – iki 80 puslapių be priedų (tekste gali būti iki 10 procentų paveikslų, schemų ar lentelių), teikiama lietuvių kalba;

12.1.3.2. pateiktos galutinės Vertinimo ataskaitos santraukos lietuvių ir anglų kalbomis (kiekvienos apimtis iki 10 puslapių) pagal Gairių 6 priede nustatytą formą ;

12.1.3.3. galutinė Vertinimo ataskaita turi būti parengta remiantis:

12.1.3.3.1. ES struktūrinės paramos vertinimo ataskaitų stiliaus vadovu, paskelbtu adresu <https://2014.esinvesticijos.lt/lt/dokumentai/vertinimo-ataskaitu-rengimo-stiliaus-vadovas> ir Gairėmis;

12.1.4. Ne vėliau kaip likus 3 darbo dienoms iki pristatymo – **galutinės Vertinimo ataskaitos pristatymo medžiagą** (prezentaciją iki 30 skaidrių *ppt* formatu) lietuvių ir anglų kalbomis.

12.2. Paslaugų teikėjas turi po galutinės Vertinimo ataskaitos patvirtinimo, bet ne vėliau kaip per 12 mėnesių nuo Paslaugų pirkimo sutarties įsigaliojimo dienos surengti pristatymą.

12.3. Visos Vertinimo ataskaitos ir galutinės Vertinimo ataskaitos santrauka teikiama Ministerijai elektroninėje versijoje (CD laikmenoje *docx, pdf* arba lygiaverčiu formatu). Galutinė Vertinimo ataskaita ir jos santrauka teikiamos taip pat ir popierinėje versijoje. Galutinė Vertinimo ataskaita teikiama lietuvių kalba, o jos santrauka – lietuvių ir anglų kalbomis. Santrauka anglų kalba pateikiama kaip atskiras dokumentas.

12.4. Visose Vertinimo ataskaitose negali būti stiliaus ir kalbos klaidų. Galutinės Vertinimo ataskaitos kalba turi būti patikrinta lietuvių kalbos redaktoriaus ir patvirtinta jo parašu.

12.5. Galutinės Vertinimo ataskaitos kokybės kontrolė bus atliekama pagal vertinimo ataskaitos kokybės įvertinimo formą (leidinio „ES struktūrinės paramos vertinimas: metodinės gairės“ 4 priedas, paskelbtu adresu <https://esinvesticijos.lt/lt/dokumentai/es-strukturines-paramos-vertinimas-metodines-gaires-2010> ).

12.6. Paslaugų teikėjas privalo užtikrinti, kad susitikimuose su Ministerija dalyvaus ir paslaugas teiks techniniame pasiūlyme nurodyti specialistai. Esant nenumatytoms aplinkybėms (kai Paslaugų teikėjo specialistas dėl objektyvių priežasčių, pavyzdžiui, specialistui atsisakius dalyvauti sutarties vykdyme, susirgus, susižeidus, nutrūkus teisiniams santykiams su paslaugų teikėju, specialistui nesugebant vykdyti sutartinių įsipareigojimų/netinkamai juos vykdant ir pan., nebegali dalyvauti sutarties vykdyme), šie specialistai šalių susitarimu gali būti keičiami į ne žemesnės, nei nustatyta kvalifikaciniuose reikalavimuose ir pateiktame techniniame pasiūlyme, kvalifikacijos specialistus.

**13. Įvadinės Vertinimo ataskaitos rengimo ir teikimo reikalavimai.**

13.1. Rengiant įvadinę Vertinimo ataskaitą numatomas vienas ekonomikos ir inovacijų ministro įsakymu sudarytos Paslaugų teikimo priežiūros darbo grupės Paslaugų įgyvendinimo priežiūrai atlikti (toliau – Darbo grupė) susitikimas su Paslaugų teikėju. Susitikimas bus organizuojamas ne vėliau kaip per 10 darbo dienų nuo Paslaugų pirkimo sutarties įsigaliojimo dienos. Jo metu Darbo grupei turės būti pristatytas detalus darbo planas (toliau – Darbo planas), kuriame turi būti numatytas specialistų paskirstymas pagal kiekvieną vertinimo klausimą, specialistų darbo dienų skaičius kiekvienai Vertinimo užduočiai atlikti, pateiktas šios techninės specifikacijos 8 punkte nurodytos Vertinimo metodikos aprašymas, išnagrinėtos Vertinimo prielaidos ir rizikos. Darbo planas tvirtinamas Darbo grupės susitikimo metu. Jei Darbo planas nepatvirtinamas, Ministerija, surinkusi Darbo grupės pastabas ir komentarus Darbo planui, elektroniniu paštu pateikia juos Paslaugų teikėjui, nurodydama per 5 darbo dienas Darbo planą pataisyti ir/ar papildyti ir dar kartą pateikti jį Ministerijai. Gavusi tinkamai patikslintą Darbo planą, Ministerija elektroniniu paštu siunčia jį Darbo grupei, kuri ne vėliau kaip per 2 darbo dienas Darbo planą patvirtina. Darbo planas gali būti keičiamas pagal poreikį, patikslintas Darbo planas siunčiamas Ministerijai elektroniniu paštu, Ministerija siunčia jį Darbo grupei, kuri ne vėliau kaip per 2 darbo dienas patikslintą Darbo planą patvirtina, jei darbo planas buvo patikslintas tinkamai. Taip pat Ministerijos ar Paslaugų teikėjo iniciatyva gali būti organizuojamas ir papildomas Darbo grupės susitikimas su Paslaugų teikėju, jei rengiant įvadinę Vertinimo ataskaitą iškiltų daugiau klausimų ar neaiškumų.

13.2. Įvadinė Vertinimo ataskaita, pateikta Ministerijai šios techninės specifikacijos   
12.1.1 papunktyje nustatytu terminu, apsvarstoma per 5 darbo dienas Darbo grupės posėdyje. Jei įvadinė Vertinimo ataskaita nepatvirtinama Darbo grupės posėdžio metu, Ministerija, surinkusi Darbo grupės pastabas ir komentarus įvadinei Vertinimo ataskaitai, elektroniniu paštu pateikia juos Paslaugų teikėjui, nurodydama įvadinę Vertinimo ataskaitą pataisyti ir/ar papildyti. Paslaugų teikėjas, gavęs Ministerijos pastabas ir komentarus, privalo per 5 darbo dienas pataisyti ir/ar papildyti įvadinę Vertinimo ataskaitą ir dar kartą pateikti ją Ministerijai. Atskirais atvejais įvadinės Vertinimo ataskaitos taisymo terminas Darbo grupės sprendimu gali būti pratęstas, atsižvelgus į ataskaitos taisymo/papildymo pobūdį. Gavusi patikslintą įvadinę Vertinimo ataskaitą, Ministerija elektroniniu paštu siunčia ją Darbo grupei, kuri ne vėliau kaip per 2 darbo dienas įvadinę Vertinimo ataskaitą patvirtina. Jeigu Darbo grupė turi pastabų, įvadinė Vertinimo ataskaita tvirtinama su pastaba, kad netikslumai turi būti ištaisyti tarpinėje Vertinimo ataskaitoje.

**14. Tarpinės Vertinimo ataskaitos rengimo ir teikimo reikalavimai.**

14.1. Tarpinė Vertinimo ataskaita, pateikta Ministerijai šios techninės specifikacijos   
12.1.2 papunktyje nustatytu terminu, apsvarstoma per 5 darbo dienas Darbo grupės posėdyje. Jei tarpinė Vertinimo ataskaita nepatvirtinama Darbo grupės posėdžio metu, Ministerija, surinkusi Darbo grupės pastabas ir komentarus tarpinei Vertinimo ataskaitai, elektroniniu paštu pateikia juos Paslaugų teikėjui, nurodydama tarpinę Vertinimo ataskaitą pataisyti ir/ar papildyti. Paslaugų teikėjas, gavęs Ministerijos pastabas ir komentarus, privalo per 5 darbo dienas pataisyti ir/ar papildyti tarpinę Vertinimo ataskaitą ir dar kartą pateikti ją Ministerijai. Atskirais atvejais tarpinės Vertinimo ataskaitos taisymo terminas Darbo grupės sprendimu gali būti pratęstas, atsižvelgus į ataskaitos taisymo/papildymo pobūdį. Gavusi patikslintą tarpinę Vertinimo ataskaitą, Ministerija elektroniniu paštu siunčia ją Darbo grupei, kuri ne vėliau kaip per 2 darbo dienas tarpinę Vertinimo ataskaitą patvirtina. Jeigu Darbo grupė turi pastabų, tarpinė Vertinimo ataskaita tvirtinama su pastaba, kad netikslumai turi būti ištaisyti galutinėje Vertinimo ataskaitoje.

**15. Galutinės Vertinimo ataskaitos rengimo ir teikimo reikalavimai.**

15.1. Galutinė Vertinimo ataskaita, pateikta Ministerijai šios techninės specifikacijos   
12.1.3 papunktyje nustatytu terminu, apsvarstoma per 5 darbo dienas Darbo grupės posėdyje. Jei galutinė Vertinimo ataskaita nepatvirtinama Darbo grupės posėdžio metu, Ministerija, surinkusi Darbo grupės pastabas ir komentarus galutinei Vertinimo ataskaitai, elektroniniu paštu pateikia juos Paslaugų teikėjui, nurodydama galutinę Vertinimo ataskaitą pataisyti ir/ar papildyti. Paslaugų teikėjas, gavęs Ministerijos pastabas ir komentarus, privalo per 5 darbo dienas pataisyti ir/ar papildyti galutinę Vertinimo ataskaitą ir dar kartą pateikti ją Ministerijai. Atskirais atvejais galutinės Vertinimo ataskaitos taisymo terminas Darbo grupės sprendimu gali būti pratęstas, atsižvelgus į ataskaitos taisymo/papildymo pobūdį. Gavusi patikslintą galutinę Vertinimo ataskaitą, Ministerija elektroniniu paštu siunčia ją Darbo grupei, kuri ne vėliau kaip per 2 darbo dienas galutinę Vertinimo ataskaitą patvirtina. Jei Darbo grupė turi pastabų, Paslaugų teikėjas, šiame punkte nustatyta tvarka, galutinę Vertinimo ataskaitą taiso tol, kol pastabų nelieka. Galutinė Vertinimo ataskaita turi būti patvirtinta iki pristatymo.

**16. Viešinimo reikalavimai.**

16.1. Paslaugų pirkimo sutarties įgyvendinimo dokumentuose (Vertinimo ataskaitose, pristatymo programoje, galutinės Vertinimo ataskaitos pristatymo medžiagoje ir kituose dokumentuose) turi būti naudojami tinkami ES struktūrinės paramos viešinimo ženklai (<https://www.esinvesticijos.lt/lt//es-emblema> ).

16.2. Vertinimo procese dalyvaujantys asmenys turi būti informuojami, kad Paslaugų pirkimo sutartis yra bendrai finansuojama iš 2021–2027 metų Europos Sąjungos fondų investicijų veiksmų programos techninės paramos lėšų, o Paslaugos teikiamos Ministerijos užsakymu.

16.3. Paslaugų teikėjas, viešindamas Vertinimą, turi vadovautis Lietuvos Respublikos finansų ministro įsakymu dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ komunikacijos

([Įsakymas dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ komunikacijos |2021-2027 ES investicijų interneto svetainė](https://esinvesticijos.lt/dokumentai/isakymas-del-2021-2027-metu-europos-sajungos-fondu-investiciju-programos-ir-ekonomikos-gaivinimo-ir-atsparumo-didinimo-plano-naujos-kartos-lietuva-komunikacijos)).

**17. Vertinimo rezultatų pristatymas.**

17.1. Vertinimo eigai ir rezultatams aptarti su tiksline grupe, nurodyta šios techninės specifikacijos 6 punkte, Paslaugų teikėjas turi surengti pristatymą. Ne vėliau kaip 10 darbo dienų iki pristatymo Paslaugų teikėjas turės parengti ir elektroniniu paštu pateikti Ministerijai pristatymo programą (A4 formatas, ne daugiau kaip trys puslapiai, lietuvių kalba), kurioje turi būti nurodyta: pristatymo tema, objektas, tikslas, tikslinė auditorija, darbotvarkė ir kita reikalinga informacija. Paslaugų teikėjas taip pat turės surašyti ir ne vėliau kaip per 3 darbo dienas po pristatymo elektroniniu paštu pateikti Ministerijai pristatymo protokolą.

17.2. Paslaugų teikėjas turi parengti kvietimų į pristatymą tekstą. Kvietimų tekstas elektroniniu paštu suderinamas su Ministerija likus nemažiau kaip 10 darbo dienų iki pristatymo. Pristatymas turi būti surengtas Vilniaus miesto centre, konferencijai skirtoje patalpoje. Pristatymo trukmė – ne mažiau 5 valandos su 2 kavos pertraukomis. Kavos pertraukos metu kiekvienam pristatymo dalyviui turi būti pateikiama: mažiausiai 3 vieno kąsnio sumuštiniai arba saldumynai, 1 puodelis kavos, 1 puodelis arbatos, 1 0,5 l buteliukas vandens. Pristatymo dalyvių skaičius nemažiau 120. Visos su pristatymo organizavimu susijusios išlaidos įskaičiuotos į pirkimo vertę.

**18. ES struktūrinių fondų paramos programų vertinimo informacija:**

18.1. Informacija apie ES struktūrinių fondų investicijų vertinimą Lietuvoje yra pateikiama šiuose interneto tinklapiuose: <https://2014.esinvesticijos.lt/lt//dokumentai/vertinimo> ir https://2014.esinvesticijos.lt/lt//rezultatai-ir-statistika/es\_panaudojamumo\_vertinimas;

18.2. Europos Komisija yra parengusi metodologines gaires 2014–2020 m. programavimo periodui įvairiais ES struktūrinių fondų paramos programų vertinimo metodologiniais ir procedūriniais klausimais, kurios pateikiamos šiuose interneto tinklapiuose: <http://ec.europa.eu/regional_policy/en/policy/evaluations/guidance/>

http://ec.europa.eu/social/keyDocuments.jsp?advSearchKey=evaluation+guidlines&mode=advancedSubmit&langId=en&search.x=21&search.y=14;

18.3. Europos Komisija yra parengusi interaktyvų socialinės ir ekonominės raidos vertinimo žinyną EVALSED, kuris prieinamas šiame interneto tinklapyje: <https://ec.europa.eu/regional_policy/sources/evaluation/guide/guide_evalsed.pdf>.

18.4. Informacija apie ES struktūrinių fondų vertinimą pateikiama 2010 m. atnaujintose Lietuvos Respublikos finansų ministerijos vertinimo gairėse „ES struktūrinės paramos vertinimas: metodinės gairės, 2010“ adresu: <https://2014.esinvesticijos.lt/lt/dokumentai/es-strukturines-paramos-vertinimas-metodines-gaires-2010>, taip pat pateikiama 2015 m. atnaujintose Lietuvos Respublikos finansų ministerijos vertinimo gairėse „ES fondų investicijų vertinimo metodinės gairėse“, adresu: <https://2014.esinvesticijos.lt/lt/dokumentai/europos-sajungos-fondu-investiciju-vertinimo-metodines-gaires> ;

18.5. Informaciją apie 2014–2020 metų ES fondų investicijų panaudojimą – <http://www.esinvesticijos.lt/lt/dokumentai/stebesenos-komitetas> ir apie 2021–2027 metų ES fondų investicijų panaudojimą – <https://www.esinvesticijos.lt/apie-programas/2021-2027-m-es-fondu-investiciju-programa/2021-2027-m-es-fondu-investiciju-programos-stebesenos-komitetas>.

\_\_\_\_\_\_\_\_\_\_\_\_\_\_\_\_\_\_\_\_\_

1. Patvirtinta Lietuvos Respublikos Vyriausybės 2022 m. kovo 16 d. nutarimu Nr. 247 „Dėl 2022–2030 metų ekonomikos transformacijos ir konkurencingumo plėtros programos patvirtinimo“. [↑](#footnote-ref-1)
2. Patvirtinto Lietuvos Respublikos Vyriausybės 2020 m. rugsėjo 9 d. nutarimu Nr. 998 „Dėl 2021–2030 metų nacionalinio pažangos plano patvirtinimo“. [↑](#footnote-ref-2)